Video: DA-leier antwoord self leerling se versoek | Maroela Media
Carla Coetzee. Foto: Facebook
Carla Coetzee, 'n gr. 6-leerling van Laerskool Garsfontein, het 'n groot verrassing gekry toe Mmusi Maimane, leier van die Demokratiese Alliansie (DA), vir haar 'n video gemaak het om haar te bedank vir die skrywe wat sy aan hom gerig het.
Carla het ongeveer drie weke gelede kontak met Maimane probeer maak oor 'n taak waarmee sy besig was in sosiale wetenskappe (SW). Volgens Carla se ma, Amanda, het die taak gehandel oor iemand wat 'n bydrae lewer tot die demokratiese proses. "Sy het Mmusi gekies omdat hy 'n persoon is wat vir haar uitstaan en omdat sy hom ook baie in die nuus sien." Amanda meen dat Maimane 'n persoon is na wie Carla opsien en dat sy ook beïndruk is met die feit dat hy ses tale kan praat.
Die korrespondensie het 'n redelike tyd gevat omdat Maimane baie op die pad is, maar Carla het gereeld met sy sekretaresse kontak gemaak en só haar inligting vir die taak gekry.
Amanda sê die video was persoonlik deur Maimane gestuur en dat Carla eers 'n bietjie oorweldig was toe sy die video gesien het. "Sy is nou baie opgewonde oor die reaksie wat die video kry."
Carla se onderwyser, Dries Vermeulen, het die video op sy Facebook-blad gedeel nadat hy Carla se projek saam met die video Vrydag ontvang het. "(Dis wonderlik) wanneer 'n kind in my klas al die moeite doen om met Mmusi Maimane kontak te maak, en hy 'n video persoonlik aan haar rig," het hy geskryf. Vermeulen het bygevoeg Maimane het gesê hy hoop Carla kry 'n goeie punt.
Vir Carla se ma is dit merkwaardig dat Maimane die video gemaak het. "Dit gebeur nie eintlik dat sulke sleutelpersone soveel moeite doen nie."
Die video is tot dusver meer as 45 000 keer gekyk en meer as 2 700 keer gedeel.
DA demokrasie onderwys skool video
Fantasties. Hy is darem maar 'n "gentleman". Meer as wat Zuma kan se.
Ek stem met jou Annie. Mmusi het nog altyd opgtree met respek teenoor alle mense.
Wys jou hy doen moeilte!! Dis wonderlik! Werklike leier.
Shoe Rynhardt maar jy is uitgesproke… Onthou net – partykeer is 'n goeie daad net 'n goeie daad en jou agterdog spreek meer oor jou as oor Mmusi se sogenaamde propaganda